Dovydiškio dvaro koplyčia

Dovydiškio dvaro sodybos koplyčia – buvusio Dovydiškio dvaro laidojimo koplyčia, stovinti Pakruojo rajono savivaldybėje, 3 km į šiaurės rytus nuo Linkuvos, į šiaurės vakarus nuo kelio . Į ją veda apie 300 m nežymus keliukas atviru lauku. Dvarvietės kalvelė apaugusi medžiais, statinių nematyti.

XX a. pradžioje statyta mūrinė koplyčia 2015 m. buvo paskelbta vietinės reikšmės kultūros paveldo paminklu . 2018 m. balandžio mėn. duomenimis, dvarvietės parko tankmėje esantis objektas buvo apleistas, kelio nuorodomis nepažymėtas.

 Istorija 

XIX a. pradžioje Dovydiškių dvaras priklausė bajorams Radenams (Reinhold vov Rahden). Prieš Pirmąjį pasaulinį karą Dovydiškis buvo vienas iš daugelio Karpio dvarų. Pagal Linkuvos mokytojos Felimonijos Mielienės (1927–2001) kraštotyros medžiagą,Koplyčios tebesaugo savo paslaptis. Parke – Karpių giminės koplyčia. skrastas.lt prieš Pirmąjį pasaulinį karą Dovydiškio dvarą valdęs dvarininkas Karpis pastatęs šią koplyčią. XX a. pradžioje statytoje istorizmo stiliaus evangelikų liuteronų koplyčioje buvęs altorius, didelis laidojimui skirtas rūsys, prieš Jonines suvažiuodavę daug svečių iš Latvijos, buvo meldžiamasi.Brūzgynu virtęs terasinis parkas slepia apleistą koplyčią ir buvusį dvarą  Už koplyčios buvusios kapinaitės. Po Antrojo pasaulinio karo dvaro statiniuose įsikūrė ir juos suniokojo čia įkurtos įstaigos. Koplyčios viduje buvusios sakralinės vertybės buvo sunaikintos, joje įkurtas degalų sandėlis, nuo stogo numuštas kryžius.

2013 m. dvarvietės parkas pasikeitė neatpažįstamai. Jį nuo brūzgynų, savaiminių želdinių valyti ėmėsi verslininkas ir ūkininkas Romas Bartkevičius, pradėjęs rūpintis ir parke esančia koplyčia.Valdininkai susirūpino Dovydiškio dvarviete. skrastas.lt Buvo iškirsti krūmokšniai nuo tako, vedančio į koplyčią.

 Architektūra 

Koplyčios statinys istorizmo stilistikos, kompaktinis, stačiakampio plano, 1 aukšto su pastoge ir laidojimo rūsiu, dvišlaičiu stogu. Lauko akmenų mūro sienos papuoštos smulkių akmenėlių mozaikos dekoru. Įrengtos tinkuoto plytų mūro rustuotos kampų mentės, pastogės ir frontonų karnizai, durų apvadai. Pamatas su lauko akmenų mūro cokoliu. Jame buvusių rūsio langelių angos užmūrytos.

 Šaltiniai 

Kategorija:Pakruojo rajono koplyčios
Kategorija:Liuteronybė